Publication: Magyar Közlöny
Issue: MK-2000-114 (Year: 2000, Number: 114)
Era: 1990-2004
Section: A 166/1997. (X. 3.) Korm. rendelet 3. számú mellékletének 4. b) pontjára tekintettel legalább 6 szakmai tanulmányi munkaegység.
Paragraph Index: 371

c) Szakmai törzsanyag Az anyagi világ felépítése és alaptörvényei. Szilárdtestek és folyadékok mechanikája. Elektrosztatika és elektrodinamika. A biomolekulák működésének elektrosztatikus szabályozása. Elektromágneses hullámok, hőmérsékleti sugárzás, fény. A kvantumfizika alapjai, egzaktul megoldható kvantumrendszerek és alkalmazásaik, a kvantummechanika közelítő módszerei. A magfizika alapjai, radioaktív sugárzások és mérésük, az orvosi terápiában alkalmazott magátalakulási reakciók. Ebből az ismeretcsoportból a tanórával megszerezhető szakmai tanulmányi munkaegységek száma legalább 16. Az élettevékenységek energiaigénye. Egyensúlyi termodinamika, állapotfüggvények, főtételek és biofizikai alkalmazásai. A Gibbs energia megnyilvánulási formái: foszforilációs (foszfát) potenciál, redoxpotenciál, ion (proton) elektrokémiai potenciál és fényenergia. Az ATP szerepe a bioenergetikában. A kemiozmotikus elmélet. Nem-egyensúlyi rendszerek termodinamikája és statisztikus mechanikája. Ebből az ismeretcsoportból a tanórával megszerezhető szakmai tanulmányi munkaegységek száma legalább 10. Az élőlények molekuláris szintű szerveződése. A különböző kémiai kötésfajták és az általuk meghatározott tulajdonságok. A molekulaszerkezet vizsgálatának kísérleti és közelítő számítási módszerei. Az élő szervezetek felépítésének kémiai alapjai: a biogén elemek, a szervetlen vegyületek és a víz biológiai jelentősége, a szén és a szénvegyületek sajátságai. Makromolekulák szerkezete, folding és stabilitás, fehérjék és fehérje ligandumok tervezése. Biopolimerek felépítésének elvei és biológiai jelentőségük. Molekularendszerek (lipoproteidek, nukleoproteidek, biomembránok és genom) szerveződése. Az elektrongerjesztési energia (Förster-), az elektron és a proton (Marcus-) átadásának elméletei és gyakorlati alkalmazásai. Fény- és redox működésű molekuláris pumpák. Számítógépes molekula szimulációs módszerek, fehérjedinamika, kötődés- és konformáció vizsgálatok, gyógyszertervezés. A genetikai információátadás molekuláris feltételei, DNS és RNS struktúrák, DNS-replikáció, mutáció, a gén felépítése és működése. Ebből az ismeretcsoportból a tanórával megszerezhető szakmai tanulmányi munkaegységek száma legalább 18. Sejt- és szöveti szintű szerveződés. A sejtanyagcsere főbb folyamatai, autotróf és heterotróf energiatermelés. A biológiai membránokon keresztüli transzport. A kompartmentizáció szerepe a sejtfelépítésben és az anyagcsereutak szabályozásában, pro- és eukariota sejtszerveződés, a növények, állatok és gombák sejtjei. A sejten kívüli szabályozó tényezők hatásmódja és mechanizmusa, szignalizáció, a sejtek közötti kommunikáció. A sejtciklus és a sejtosztódási formák. A génexpresszió, transzkripció és transzláció pro- és eukariota sejtekben. Bioelektromos jelenségek mérése, fenomenológiai és molekuláris szintű értelmezése. Elemi idegi folyamatok, ideg-impulzus terjedése. Ebből az ismeretcsoportból a tanórával megszerezhető szakmai tanulmányi munkaegységek száma legalább 15. Szervek és szervrendszerek. A diffúzió biológiai alkalmazásai, a szövetek oxigénellátása. A növények ásványi táplálkozása: ionfelvétel és vízháztartás, speciális növényi anyagok, a növények táplálkozási zavarai. A növények növekedésének és fejlődésének belső és külső tényezői, a fotomorfogenezis. A biológiai szabályozás molekuláris, sejt- és szervezetszinten, a hormonális és idegi szabályozás törzsfejlődése, jellemzői. A testfolyadékok mozgásának (keringésének) biofizikája. Nem izommal történő mozgás, flagelláris (molekuláris) motorok. Mikrotubuláris és mikrofilamentális mozgások, a váz- és izomrendszer szerepe a mozgás mechanikájában. A repülés és az úszás biofizikája. Az izomműködés, molekuláris kölcsönhatások harántcsíkolt izomban. A szívizom működésének mechanikai és elektromos következményei. A légzés evolúciója, a légző működés biofizikája és szabályozása. A látás biofizikája, fotokémiai és elektrokémiai reakciók gerinctelen és gerinces állatokban, a színek látása. A beszéd és hallás biofizikája. Ebből az ismeretcsoportból a tanórával megszerezhető szakmai tanulmányi munkaegységek száma legalább 15. Az élővilág és környezete. Az élőlények hőháztartása, a hőleadás és hőfelvétel fizikája és élettana. 2000/114. szám Fotodinamikus hatás, fénybetegségek, fotodinamikus terápia. Sugárzások közegbeli gyengülése és mechanizmusa. A sugárzásmérő eszközök működésének fizikai alapjai. Az ionizáló sugárzások biológiai hatása, találatelméletek, javító mechanizmusok. Az UV sugárzás molekuláris és sejtszintű hatásai, a földi ózonréteg szerepe és az üvegházhatás. Egyed feletti szerveződés. Az ökológiai környezet és a bioszféra. Anyagciklusok és energiaáramlás. Populáció szintű szabályozási modellek. Evolúciós elméletek, Eigen-féle hiperciklusok. A természet energiaforrásai, az energiatermelés hulladékai, nukleáris környezetvédelem. Antropogén hatások az ökoszférában, biomonitorok és bioszenzorok a környezet-ellenőrzésben. Ebből az ismeretcsoportból a tanórával megszerezhető szakmai tanulmányi munkaegységek száma legalább 15. A biofizika vizsgálati módszerei. Szeparációs módszerek, centrifugálás, elektroforézis, izoelektromos fókuszálás. Diffrakciós eljárások: röntgen-, fény- és neutronszórás. Az optikai eszközök képalkotásának geometriai és hullámoptikai elmélete, a felbontási határ. Modern mikroszkópiai eljárások. Optikai (UV, látható és infravörös tartományú) spektroszkópia. Nem-optikai spektroszkópiai módszerek. Radioaktív nyomjelző izotópok, izotópdiagnosztikai módszerek. Az invaziv képalkotó eljárások fizikai alapjai. A nem-invaziv képalkotó eljárások fizikai alapjai. Ebből az ismeretcsoportból a tanórával megszerezhető szakmai tanulmányi munkaegységek száma legalább 10.

Source: https://magyarkozlony.hu/hivatalos-lapok/b74cb9b80038c0c5a763d9f81d0d5f74460d022d/dokumentumok/08d4e634477d94067de91d33cc3d2b090114738e/letoltes